CELEX: 32014D0105
Language: sl
Date: 2014-02-24 00:00:00
Title: 2014/105/EU: Izvedbeni sklep Komisije z dne 24. februarja 2014 o spremembi Odločbe 2004/3/ES glede veljavnih stopenj Unije (notificirano pod dokumentarno številko C(2014) 1081)  Besedilo velja za EGP

26.2.2014   
            
            
               SL
            
            
               Uradni list Evropske unije
            
            
               L 56/16
            
         
      IZVEDBENI SKLEP KOMISIJE
   
   z dne 24. februarja 2014
   o spremembi Odločbe 2004/3/ES glede veljavnih stopenj Unije
   (notificirano pod dokumentarno številko C(2014) 1081)
   (Besedilo velja za EGP)
   (2014/105/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/56/ES z dne 13. junija 2002 o trženju semenskega krompirja (1) in zlasti člena 17(2) Direktive,
   ob upoštevanju naslednjega:
   
               (1)
            
            
               Odločba Komisije 2004/3/ES (2) se nanaša na stopnje osnovnega semenskega krompirja, določene z Direktivo Komisije 93/17/EGS (3). Direktivo 93/17/EGS je nadomestila Izvedbena direktiva Komisije 2014/20/EU (4). Navedena direktiva določa zahteve glede škodljivih organizmov, kot tudi druge zahteve.
            
         
               (2)
            
            
               Zaradi navedene nadomestitve je treba spremeniti sklicevanja na stopnje v Odločbi 2004/3/ES. Nova sklicevanja bi morala ustrezati zahtevam samo glede škodljivih organizmov.
            
         
               (3)
            
            
               Odločbo 2004/3/ES bi bilo zato treba ustrezno spremeniti.
            
         
               (4)
            
            
               Primerno je, da se ta sklep uporablja od istega datuma, kot se bo uporabljala Izvedbena direktiva 2014/20/EU.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za semenski material za poljedelstvo, vrtnarstvo in gozdarstvo –
            
         SPREJELA NASLEDNJI SKLEP:
   Člen 1
   Člen 1 Odločbe 2004/3/ES se nadomesti z naslednjim:
   
      „Člen 1
      Države članice, navedene v stolpcu 1 Priloge I, so pooblaščene, da v zvezi s trženjem semenskega krompirja v regijah, navedenih ob njihovih imenih v stolpcu 2 Priloge I, omejijo trženje semenskega krompirja na osnovni semenski krompir, kot sledi:
      
                  (a)
               
               
                  za proizvodnjo semenskega krompirja na enega od naslednjih načinov:
                  
                              (i)
                           
                           
                              osnovni semenski krompir, ki izpolnjuje pogoje za ‚EU-stopnjo S‘ iz točke 1(a)(ii)–(v) in točke 1(b)(i)–(iv) Priloge I k Izvedbeni direktivi Komisije 2014/20/EU (5), ali
                           
                        
                              (ii)
                           
                           
                              osnovni semenski krompir, ki izpolnjuje pogoje za ‚EU-stopnjo SE‘ iz točke 2(a)(ii)–(v) in točke 2(b)(i)–(iv) Priloge I k Izvedbeni direktivi 2014/20/EU;
                           
                        
            
                  (b)
               
               
                  za proizvodnjo krompirja na enega od naslednjih načinov:
                  
                              (i)
                           
                           
                              osnovni semenski krompir, ki izpolnjuje pogoje za ‚EU-stopnjo S‘ iz točke 1(a)(ii)–(v) in točke 1(b)(i)–(iv) Priloge I k Izvedbeni direktivi 2014/20/EU,
                           
                        
                              (ii)
                           
                           
                              osnovni semenski krompir, ki izpolnjuje pogoje za ‚EU-stopnjo SE‘ iz točke 2(a)(ii)–(v) in točke 2(b)(i)–(iv) Priloge I k Izvedbeni direktivi 2014/20/EU, ali
                           
                        
                              (iii)
                           
                           
                              osnovni semenski krompir, ki izpolnjuje pogoje za ‚EU-stopnjo E‘ iz točke 3(a)(ii)–(v) in točke 3(b)(i)–(iv) Priloge I k Izvedbeni direktivi 2014/20/EU.
                           
                        
            
   Člen 2
   Ta sklep se uporablja od 1. januarja 2016.
   Člen 3
   Ta sklep je naslovljen na države članice.
   
      V Bruslju, 24. februarja 2014
      
         
            Za Komisijo
         
         Tonio BORG
         
         
            Član Komisije
         
      
   
   
      (1)  UL L 193, 20.7.2002, str. 60.
   
      (2)  Odločba Komisije 2004/3/ES z dne 19. decembra 2003 o pooblastitvi nekaterih držav članic, da za trženje semenskega krompirja na njihovem celotnem ozemlju ali le na delu njihovega ozemlja uporabljajo strožje ukrepe glede nekaterih bolezni, kakor so predvideni v prilogah I in II k Direktivi Sveta 2002/56/ES (UL L 2, 6.1.2004, str. 47).
   
      (3)  Direktiva Komisije 93/17/EGS z dne 30. marca 1993 o določitvi stopenj Skupnosti za osnovni semenski krompir, skupaj s pogoji in označbami, ki se uporabljajo za te stopnje (UL L 106, 30.4.1993, str. 7).
   
      (4)  Izvedbena direktiva Komisije 2014/20/EU z dne 6. februarja 2014 o določitvi stopenj Unije za osnovni in certificirani semenski krompir ter pogojev in oznak, ki se uporabljajo za te stopnje (UL L 38, 7.2.2014, str. 32).
   
      (5)  Izvedbena direktiva Komisije 2014/20/EU z dne 6. februarja 2014 o določitvi stopenj Unije za osnovni in certificirani semenski krompir ter pogojev in oznak, ki se uporabljajo za te stopnje (UL L 38, 7.2.2014, str. 32).“